CELEX: 21998D1008(20)
Language: sk
Date: 1998-03-06 00:00:00
Title: Rozhodnutie Spoločného výboru EHP č. 20/98 zo 6. marca 1998, ktorým sa mení a dopĺňa príloha XV (Štátna pomoc) k Dohode o EHP

Dôležité právne oznámenie

|

21998D1008(20)

Úradný vestník L 272 , 08/10/1998 S. 0035 - 0036

		Rozhodnutie Spoločného výboru EHPč. 20/98zo 6. marca 1998,ktorým sa mení a dopĺňa príloha XV (Štátna pomoc) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, upravenú Protokolom, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98,keďže príloha XV k dohode bola zmenená a doplnená rozhodnutím Spoločného výboru EHP č. 85/97 [1];keďže Komisia prijala rozhodnutie Komisie č. 2496/96/ESUO z 18. decembra 1996 stanovujúce pravidlá spoločenstva pre štátnu pomoc v oceliarskom priemysle [2], ktorým sa nahrádza rozhodnutie Komisie č. 3855/91/ESUO [3] stanovujúce pravidlá spoločenstva pre pomoc v oceliarskom priemysle, ktorého platnosť sa skončila 31. decembra 1996;keďže rozhodnutie Komisie č. 3855/91/ESUO bolo zahrnuté do Dohody o EHP rozhodnutím Spoločného výboru EHP č. 7/94;keďže rozhodnutie č. 2496/96/ESUO z 18. decembra 1996 by sa malo zahrnúť do dohody,ROZHODOL TAKTO:Článok 1Bod 1a (rozhodnutie Komisie č. 3855/91/ESUO) prílohy XV k dohode sa nahrádza takto:"1a. 396 S 2496: rozhodnutie Komisie č. 2496/96/ESUO z 18. decembra 1996 stanovujúce pravidlá spoločenstva pre štátnu pomoc v oceliarskom priemysle (Ú. v. ES L 338, 28.12.1996, s. 42).Ustanovenia rozhodnutia znejú na účely súčasnej dohody v týchto úpravách:a) výraz "Komisia" znie "príslušný dozorný orgán, ako je uvedené v článku 62 Dohody o EHP";b) výraz "kompatibilnú so spoločným trhom" znie "kompatibilnú s fungovaním Dohody o EHP";c) v článku 2 sa pridáva toto: "alebo v prípade štátu EZVO, kapitola 14 Procesných a hmotnoprávnych pravidiel v oblasti štátnej pomoci, prijatých dozorným orgánom EZVO 15. mája 1996 [4] [5]";d) v článku 3 sa pridáva toto: "alebo v prípade štátu EZVO, kapitola 15 Procesných a hmotnoprávnych pravidiel v oblasti štátnej pomoci, prijatých dozorným orgánom EZVO 19. januára 1994 [6], v súlade s kritériami na ich uplatňovanie v oceliarskom priemysle ES a podobnom priemysle v štátoch EZVO, uvedenom v prílohe k tomuto rozhodnutiu";e) v prílohe k rozhodnutiu výraz "usmernenie spoločenstva o štátnej pomoci" znie "procesné a hmotnoprávne pravidlá v oblasti štátnej pomoci, prijaté dozorným orgánom EZVO 19. januára 1994,";f) prvá veta článku 4 ods. 1 znie "Pomoc určená na náklady spojené s výplatami zamestnancov oceliarskych podnikov ES a podobných podnikov štátov EZVO, ktorí sa stali nadbytočnými alebo súhlasili s predčasným odchodom do dôchodku sa považuje za kompatibilnú so spoločným trhom za predpokladu, že:";g) v článku 4 ods. 1 písm. c sa pridáva toto: "alebo v prípade štátu EZVO, pomoc týkajúca sa výplat nepresahuje tú, ktorá môže byť udelená oceliarskemu podniku ES v podobnej situácii";h) v článku 6 ods. 1 výraz "podľa Zmluvy o ES" znie "podľa zmluvy o ES alebo Dohody medzi štátmi EZVO o založení dozorného orgánu a Súdneho dvora";i) v článku 6 ods. 4 a 5 výraz "článok 88 Zmluvy o ESUO" znie "článok 88 Zmluvy o ESUO a príslušný postup stanovený v Dohode medzi štátmi EZVO o založení dozorného orgánu a Súdneho dvora"."Článok 2Znenia rozhodnutia 2496/96/ESUO v Islandskom a Nórskom jazyku, ktoré sú priložené k príslušným jazykovým verziám tohto rozhodnutia, sú autentické.Článok 3Toto rozhodnutie nadobúda účinnosť dňa 7. marca 1998, za predpokladu, že boli podľa článku 103 ods. 1 dohody, vykonané všetky notifikácie Spoločnému výboru EHP.Článok 4Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev.V Bruseli 6. marca 1998Za Spoločný výbor EHPpredsedaF. Barbaso[1] Ú. v. ES L 160, 4.6.1998, s. 44.[2] Ú. v. ES L 338, 28.12.1996, s. 42.[3] Ú. v. ES L 362, 31.12.1991, s. 57.[4] Ustanovenia bodu 14.5.3, odsekov 3 a 4 Procesných a hmotnoprávnych pravidiel v oblasti štátnej pomoci, uplatniteľné na výskumný projekt, ktorý je v súlade s cieľmi osobitného projektu alebo programu uskutočňovaného ako súčasť aktuálneho rámcového RTD programu spoločenstva, sa tiež uplatňujú na pomoc pre výskumný projekt, ktorý sa uskutočňuje ako súčasť oceliarskeho RTD projektu alebo programu ESUO.[5] Ú. v. ES L 245, 26.9.1996, s. 20.[6] Ú. v. ES L 231, 3.9.1994, s. 1.--------------------------------------------------